– Vi ber om svar fra vår statsminister. Må vi planlegge for å legge ned kommunen? spør ordfører Stian Brekkvassmo (Ap) i Namsskogan kommune i Trøndelag.

Det er stor bekymring i 200 vannkraftskommuner over hele landet. De ber regjeringa om ikke å bryte en 100 år gammel samfunnskontrakt der kommunene blir kompensert for å avgi natur til vannkraft.

– Mister vi inntektene fra vannkrafta utgjør dette 20 prosent av kommunens inntekter, sier Brekvassmo.

I 2018 satte regjeringen ned et ekspertutvalg som skulle vurdere beskatningen av vannkraftverk i Norge. Rapporten ble overlevert til finansminister Siv Jensen (Frp) 29. september. Utvalget foreslår å omfordele 3,6 milliarder kroner fra kommunene til staten.

– Slik jeg ser det, er det er ingenting i utvalgets forslag som hindrer at kraftinntektene til kommuner og fylker opprettholdes, sa finansminister Siv Jensen (Frp) da hun tok imot rapporten.

Dette synet deler ikke kraftkommunene. De er redd for å tape enorme kraftinntekter i fremtiden.

Fryktet 3,6 milliarder i tapte kraftinntekter i kommunene Ekspandér faktaboks I over 200 vannkraftkommuner i Norge har de fryktet at de kan miste store inntekter hvis regjeringen lytter til ekspertutvalget som har vurdert skattlegging av vannkraftverk. Totalt er det snakk om i underkant av 3,7 milliarder som ble foreslått omfordelt fra kommunene til staten. Forslaget var en krigserklæring mot de 175 distriktskommunene som har avsått sine naturressurser til vannkraft, uttaler Landssamanslutninga av Vasskraftkommunar (LVK). LVK mente at forslaget fra ekspertutvalget er et dramatisk brudd på den samfunnskontrakten som har eksistert mellom stat, kraftutbygger og vertskommunene i mer enn 100 år. Samtlige av medlemskommunene vil bli negativt berørt av utvalgets forslag, skriver LVK i sitt høringssvar til regjeringen. 8. februar bestemte regjeringa seg for å droppe forslaget fra kraftskatteutvalget. Her er oversikt over hvor mye hver av de 175 kommunene fra LVK kunne tapt, hvis regjeringen lyttet til ekspertutvalgets rapport: Aust-Agder Birkenes -1.517.324

Bygland -12.552.388

Bykle -74.190.595

Evje og Hornnes -2.626.478

Froland -7.968.332

Iveland -5.478.006

Valle -35.463.572

Åmli -6.594.103

Samlet -146.390.798 Buskerud Flesberg -2.654.840

Flå -11.389.891

Gol -19.496.333

Hemsedal -6.723.333

Hol -113.143.503

Krødsherad -243.371

Modum -14.107.762

Nes -12.363.539

Nore og Uvdal -39.554.171

Rollag -5.877.264

Sigdal -288.576

Ål -20.430.979

Samlet -246.273.562 Finnmark Alta -8.759.886

Berlevåg -470.628

Kvalsund -4.114.788

Lebesby -5.493.424

Porsanger -768.667

Sør-Varanger -9.537.241

Samlet -29.144.633 Hedmark Alvdal -5.740.333

Engerdal -286.073

Folldal -2.724.000

Kongsvinger -1.696.887

Rendalen -11.429.804

Stor-Elvdal -1.345.554

Tolga -2.189.212

Trysil -5.695.881

Tynset -13.851.051

Åmot -16.978.791

Samlet -61.937.587 Hordaland Eidfjord -45.427.376

Etne -7.313.202

Fusa -2.947.000

Jondal -10.465.509

Kvam -51.214.252

Kvinnherad -105.632.333

Masfjorden -28.421.113

Modalen -17.984.942

Odda -91.653.633

Samnanger -10.199.279

Ullensvang -19.917.027

Ulvik -12.005.019

Vaksdal -35.032.186

Voss -26.839.985

Samlet -465.052.857 Møre og Romsdal Nesset -26.259.906

Norddal -21.168.454

Rauma -16.365.452

Sunndal -29.007.333

Surnadal -11.500.913

Volda -754.000

Ørsta -8.853.629

Samlet -113.909.688 Nordland Ballangen -6.036.879

Beiarn -15.565.000

Bindal -15.120.794

Bodø -37.894.939

Brønnøy -2.015.333

Evenes -2.861.495

Fauske -31.832.812

Gildeskål -11.076.970

Grane -2.870.610

Hamarøy -11.169.661

Hattfjelldal -12.076.078

Hemnes -45.660.230

Meløy -66.830.868

Narvik -26.308.689

Rana -63.985.339

Rødøy -5.753.261

Saltdal -4.295.426

Sortland -2.501.481

Steigen -1.224.404

Sørfold -39.048.136

Tysfjord -6.666.910

Vefsn -12.646.288

Samlet -423.441.602 Oppland Etnedal -1.000

Lesja -10.861.779

Lom -14.389.565

Nord-Aurdal -16.707.630

Nord-Fron -29.955.934

Nordre Land -22.061.110

Ringebu -2.901.333

Sel -2.263.301

Skjåk -22.082.199

Søndre Land -457.409

Sør-Aurdal -4.127.474

Sør-Fron -14.000.542

Vang -33.960.503

Vestre Slidre -7.667.635

Vågå -7.366.828

Øystre Slidre -9.117.788

Samlet -197.922.029 Rogaland Bjerkreim -282.000

Forsand -38.785.261

Gjesdal -7.319.905

Hjelmeland -38.882.234

Sauda -63.092.357

Suldal -119.234.333

Samlet -267.596.090 Sogn og Fjordane Askvoll -325.383

Aurland -71.312.834

Balestrand -12.964.000

Bremanger -30.286.333

Førde -2.043.094

Gaular -2.776.634

Gloppen -8.026.927

Hornindal -815.979

Høyanger -56.021.769

Jølster -8.498.812

Luster -67.176.056

Lærdal -16.477.766

Sogndal -4.686.077

Stryn -471.192

Vik -22.505.461

Årdal -29.787.901

Samlet -334.176.216 Telemark Drangedal -297.131

Fyresdal -21.472.309

Hjartdal -12.838.112

Kviteseid -4.373.251

Nissedal -11.942.035

Nome -9.280.000

Notodden -12.995.451

Seljord -13.129.290

Tinn -86.116.140

Tokke -45.654.538

Vinje -96.258.299

Samlet -314.356.557 Troms Bardu -27.843.333

Berg -941.154

Gratangen -1.057.995

Kvænangen -8.896.873

Kåfjord -9.730.498

Lenvik -392.915

Målselv -8.555.517

Nordreisa -317.905

Skånland -2.241.561

Storfjord -10.127.986

Samlet -70.105.737 Trøndelag Bjugn -230.374

Grong -6.314.862

Hemne -5.187.729

Inderøy -2.861.608

Klæbu -6.666.667

Lierne -6.416.376

Meldal -1.972.667

Meråker -17.425.172

Midtre Gauldal -12.589.322

Namsskogan -11.467.588

Oppdal -27.493.316

Overhalla -5.342.536

Rennebu -17.749.667

Rindal -4.720.251

Roan -179.947

Røros -3.619.284

Røyrvik -12.014.813

Selbu -12.035.625

Snillfjord -276.153

Snåsa -2.432.961

Tydal -21.864.045

Verran -5.474.046

Åfjord -3.984.485

Samlet -188.319.492 Vest-Agder Audnedal -769.536

Flekkefjord -4.186.386

Kvinesdal -37.910.124

Lindesnes -421.423

Marnardal -6.511.380

Sirdal -51.227.771

Vennesla -10.393.471

Åseral -22.463.998

Samlet -133.884.088 Østfold Askim -25.824.833

Marker -180.482

Sarpsborg -9.540.223

Skiptvet -8.064.502

Spydeberg -4.193.002

Samlet -47.803.042 (Kilder: Naturressurskommunene og LVK)

LEGGER FRAM BUDSJETT FØR JUL: – Skal vi legge ned sykeheimen eller skolene, spør ordfører i Namsskogan, Stian Brekkvassmo til høyre på bildet. Rådmann Bjørn Tore Nordlund er i ferd med å planlegge kommunens drift for neste år og fram til 2023. Foto: Rita Kleven / NRK

Uholdbar situasjon

Ekspertutvalget foreslår at kommunene skal miste inntekter fra konsesjonskraft, konsesjonsavgift og to tredjedeler av eiendomsskatten.

– Vi ønsker kun at Erna Solberg sier at rapporten skal legges vekk. Kommunen har gitt beskjed om at dette er en situasjon de ikke kan leve med. De må få en avklaring på den usikkerheten som er skapt, sier lederen i Landssammenslutningen for Vasskraftkommunene (LVK), Torfinn Opheim.

I 100 år har kommunene blitt kompensert for å avstå natur til vannkraft.

– Kommunene har ofret sin natur. Da vil de ha vederlag. De ønsker ingen almisse sentralt. Det er ytelse mot ytelse og ikke kompensasjon fra staten som kommunen vil ha, sier Opheim.

– Men det blir sagt at kommunene skal få kompensasjon?

– Kommunene ble også lovet kompensasjon etter endring i eiendomsskatten på verker og bruk som ble innført i 2019. Kommunene har ikke blitt kompensert. Derfor stoler vi ikke på at kommunene blir kompensert for det tapet de har, sier Opheim.

TRØNDELAGS STØRSTE VANNKRAFTVERK: Fem innsjøer er regulert i Øvre Namdal og vannet ledes hit til Tunnsjødal kraftverk i Namsskogan. Det gir strøm til 50.000 husstander. Foto: Tariq Alisubh / NRK

Usikker på om kommunen består

Saken er ute på høring til 1. januar 2020.

– Vi er usikker på om vi klarer å drive kommunen i fremtida, sier ordfører i Namsskogan, Stian Brekkvassmo.

900 innbyggere bor i kommunen som i 50 år har fått inntekter fra vannkrafta.

Fem store innsjøer i Øvre Namdal er regulert. Tunneler er bygd mellom innsjøene og vannet ledes til Trøndelags største vannkraftverk i Tunnsjødal i Namsskogan. Det gir strøm til 50.000 husholdninger.

– Inngrepene er gigantiske. De positive fordelene med å avgi natur er at vi får betalt for det. Da kan vi gi bedre tjenestetilbudet. Så kommer de nå og sier at historien ikke betyr noe. I mine øyne er dette et være eller ikke være, sier ordfører Stian Brekkvassmo i Namsskogan.

UHOLDBAR SITUASJON: Ordfører i Namsskogan, Stian Brekkvassmo, i Trøndelags største vannkraftverk. De får 20 prosent av inntekten fra vannkraft. Penger som går til tjenester for innbyggerne i kommunen. Brekkvassmo sier kommunen trenger en avklaring fra statsministeren nå når budsjett i kommunene lages. Foto: Rita Kleven / NRK

Avhengig av lokal støtte

For å nå klimamålene er det behov for å øke produksjonen av fornybar energi. Konsernsjefen i kraftselskapet NTE, Christian Stav, advarer mot forslaget fra ekspertutvalget.

– Det er foreslått å ta bort de lokale skattene. Det mener vi er lite fremtidsrettet. Vi er avhengig av lokal støtte når vi skal bygge ut mere fornybar energi. Det er klart det er inngrep i lokalmiljøet og naturen. Og det må de som bor der bli kompensert for. Hvis ikke reduseres muligheten for å bygge ut fornybar energi i Norge, sier Stav.

I desember var ledelsen i NTE i møte med olje- og energiminister Kjell-Børge Freiberg (Frp).

– Vi i bransjen har over lengre tid jobbet med rammebetingelser i norsk vannkraft. Nå er vi alvorlig bekymret for konkurransekraften. Forslaget fra utvalget gjør ingen ting med det totale skatte og avgiftsnivået. Det er vi bekymret for, sier Stav og fortsetter:

– NTE betalte 80 prosent skatt på produksjonen av vannkraft i 2018. Det sier seg selv at det ikke er bærekraftig på lang sikt, sier Stav.

KRAFTSELSKAP FRYKTER MOTSTAND MOT VANNKRAFT: Konsernsjef i NTE, Christian Stav, sier de er avhengig av lokal støtte for å bygge ut vindkraft. Han mener kommunen bør bli kompensert for de inngrep som gjøres og at de bør få beholde inntektene de får fra vannkraften. Foto: Rita Kleven / NRK

Ingen lovnader fra Solberg

NRK har bedt om et intervju med statsminister Erna Solberg (H), men har ikke lyktes å få det så langt.

Ved Statsministerens kontor viser de til at Solberg svarte på spørsmål om utvalget i den muntlige spørretimen på Stortinget 9. oktober.

NRK får gjengitt hva Solberg sa da:

– Regjeringen nedsatte ikke utvalget med henblikk på at vi skulle gjøre forandringer i beskatningen mellom det kommunene får, og det staten får. Grunnen til at dette utvalget ble nedsatt, var at vi ønsket å se på om det er for dårlige incentiver til å gjøre oppdateringer og ta ut kraftutnyttelsen av de vannkraftverkene vi allerede har, sa Erna Solberg.

Statsministeren ville ikke si om Høyre støtter forslagene fra ekspertutvalget.

– Nå skal dette høres, så skal vi diskutere, og så skal vi trekke konklusjoner og komme med de politiske anbefalingene. Men jeg kan røpe så mye som at jeg mener akkurat det samme som jeg mente i 1996, da jeg satt her og jobbet med kraftverksbeskatningen, sa Solberg i spørretimen på Stortinget og utdypet:

– Jeg vet at LVK har en plansje med bilder av meg fra en konferanse hvor jeg sier at vannkraften er også en viktig lokalressurs, og at beskatningen også skal komme kommunene til gode.

INGEN AVKLARING FRA STATSMINISTEREN: Statsminister Erna Solberg i spørretimen i Stortinget. Her sa hun at regjeringen vil trekke konklusjoner om fordeling av inntekter fra vannkraft først etter at saken har vært på høring. Foto: Heiko Junge / Heiko Junge

Uroen øker

Over hele landet øker motstanden mot forslagene fra utvalget som har vurdert skattlegging av vannkraftverk.

– Hvis forslaget blir gjennomført vil det få alvorlige konsekvenser for mange kommuner, sier ordførerne Rune Støstad i Nord-Fron og Bjarne Eiolf Holø i Lom. De møttes da ti kommunestyrer i Gudbrandsdalen hadde felles møte om saken i forrige uke.

– Utvalget mener forslaget vil føre til at flere vil nyte godt av kraftinntektene?

– Dette er en over 100 år gammel samfunnskontrakt. Vi har gitt fra oss naturressurser til storsamfunnet. Da skal vi ha noe tilbake, sier ordførerne Støstad og Holø.

I Namsskogan i Trøndelag er ordføreren usikker på fremtida for kommunen.

– Hvis vertskommunene føler vi ikke får noe igjen. Ja, da vil vi oppleve nye Alta-markeringer. Innbyggerne vil bolte seg fast. Vi vil ødelegge omdømme til kraftselskapene, som må krige med vertskommunene for å få bygd ut vannkraft, sier ordfører Stian Brekkvassmo.